Sekretärilaua tagant jääb võrkpalli ilu nägemata - Paberleht - Tasuline - Järva Teataja
Sekretärilaua tagant jääb võrkpalli ilu nägemata
Eesti võrkpalli liidu aasta üheks parimaks kohtunikuks-sekretäriks valitud paidelane Veroonika Saar on tulihingeline võrkpallifänn, kuid sekretärilaua taga tööd tehes keskendub ta tehnilistele üksikasjadele, mitte mängule.
Veroonika Saar (pildil, 42) on rahvuskategooria kohtuniku-sekretäri tööd teinud juba 16 aastat. «Tunnustuse osaliseks saada oli meeldiv. Hea on teada, et mind on märgatud. Rohkem on tavaliselt pildis Tallinna ja Tartu kohtunikud-sekretärid, kes märgivad üles olulisimaid mänge,» põhjendas ta.
Sellise väikse koha inimesel, kes valdavalt on laua taga Credit24 meistriliiga, esiliiga ja noortemängudel, on Saare hinnangul palju raskem oma tööga silma jääda. «Ju siis olen midagi hästi teinud, et seekord mind tiitli vääriliseks peeti,» sõnas ta.